open-index/open-wikipedia-markdown huggingface dataset:
Alex Webster

**Alex Webster** (født 25. oktober 1969 Akron, New York, USA) er bassisten fra Cannibal Corpse. Han er en av to nåværende medlemmer som var en del av den originale oppstillingen, den andre er trommeslageren Paul Mazurkiewicz.

Webster var opprinnelig med i thrash meetal-bandet Beyond Death i 1987, sammen med eks-Cannibal Corpse-gitarist Jack Owen. De ble kjent med Chris Barnes, Bob Rusay og Paul Mazurkiewicz, som alle var i bandet Tirant Sin. Han er kreditert for å ha laget bandets navn. Webster er den nye bassisten i Erik Rutans death metal-band Hate Eternal. Rutan produserte Cannibal Corpses siste album, *[[Kill (album)|Kill]]*.

Webster er kjent for å være en enestående death metal-bassist, og i metal-sjangeren generelt. Han kan spille usedvanlig fort, og hans signatur er 3-finger walk (en «galopperende» fingerbevegelse). Han avslørte i en bak-kulissene-DVD for The Wretched Spawn at han startet å spille gitar, men byttet fordi han tenkte en bassgitar ville være mye lettere å lære. Webster spiller uten plekter og bruker ikke distortion-effekt, noe som er uvanlig blant death metal-bassister.

I tillegg til å spille bass har Webster skrevet mange tekster og melodier for bandet. Noen eksempler er «Fucked with a Knife», «Puncture Wound Massacre», «I Will Kill You», «Devoured by Vermin», «Unleashing the Bloodthirsty» og «Murder Worship» for å nevne noen få.

## Utstyr
Webster bruker for øyeblikket Modulus- og Spector-basser, DR-strenger, EMG-pickups og Ampeg-forsterker. Han brukte også en Fender P-bass på albumene Eaten Back to Life og Butchered At Birth og en Ibanez på albumene Tomb of the Mutilated og The Bleeding.

## Referanser


## Eksterne lenker
* 
* 
*
Stenoplesictidae

* *Africanictis* (†)
* *Palaeoprionodon* (†)
* *Stenogale* (†)
* *Mioprionodon* (†)
* *Pseudictis* (†)
* *Stenoplesictis* (†)

**Stenoplesictidae** (også kalt **stenoplesictider**) er en utdødd familiegruppe med kattelignende rovpattedyr. Fossiler fra tidlig miocen er funnet i Wadi Moghra i Egypt. Disse rovpattedyrene lignet på sibetkatter.

## Fylogeni
:Etter *Wyss & Flynn*, 1993, og *Morales, Pickford, Salesa & Soria*, 2000.

 **Stenoplesictidae** (†)
   |?-o *Africanictis* (†)
   |  |-- *A. meini* (†)
   |  `-- *A. schmidtkittleri* (†)
   |-- *Palaeoprionodon* (†)
   |-- *Stenogale* (†)
   |-- *Mioprionodon pickfordi* (†)
   |-- *Pseudictis* (†)
   `—o *Stenoplesictis* (†)
      |-- *S. muhoronii* (†)
      |-- *S. cayluxi* (†)
      `-- *S. crocheti* (†)

## Referanser


## Eksterne lenker
*
Jonni Solsvik

**Jonni Helge Solsvik** (født 1952) er en norsk politiker (H) som fra 1999 til 2019 var ordfører i Andøy kommune. Han har tidligere også vært varaordfører.

Han har vært leder i Vesterålen regionråd, Andøy kommunes omstillingsstyre og Vesterålen kulturutvalg, samt medlem av Nordland olje- og gassutvalg, Høyres kommunalutvalg, Høyres sjømatutvalg, Forsvarspolitisk utvalg (FPU), og landsstyremedlem for Høyre i KS. Han har også vært medlem av Høyres sentralstyre og Høyres programkomité for stortingsvalget 2005. Solsvik var Høyres 2. kandidat til Stortinget ved stortingsvalget 2009.

Solsvik ble i 2011 oppnevnt som medlem i Forsvarsdepartementets dekorasjonsråd.

Solsvik er utdannet fra Befalsskolen for infanteriet og Politihøgskolen, og har vært lensmann i Andøy.

## Referanser


## Eksterne lenker
* 
* Jonni Solsvik hos Nordland Høyre
Kurt Olsen

**Kurt Lenhard Olsen** (født 24. juni 1951) er en norsk lokalpolitiker (SV) som var ordfører i Lødingen kommune fra 2003 til 2007, og varaordfører i kommunen fra 2007 til 2011.

Olsen var medlem i RV, men da hans parti ikke stilte liste ved kommunevalget i Lødingen i 2003, stilte han på SVs liste og ble valgt til ordfører. Han var for øvrig kandidat på RVs fylkesvalgliste samme år.

## Referanser
Miacider

* rovpattedyr

**Miacider** (Miacidae) var en gruppe rovpattedyrlignende dyr som utviklet seg fra miacoider (Miacoidea) i paleocen og eocen og ble til tidlige rovpattedyr for omkring 48 millioner år siden. Miacoidea er en  parafyletisk gruppe som oppsto for omkring 60 mya. Miacoidene, som hadde rovtannlignende jeksler, regnes som basale for rovpattedyrene (Carnivora).

Miacidene begynte å dele seg i to grener for omkring 42 millioner år siden; en gruppe med fullt tannsett (Miacidae) og en med redusert tannsett (Viverravidae). Gruppen med fullt tannsett utviklet seg senere til Caniformia (hundelignende rovpattedyr), mens gruppen med redusert tannsett utviklet seg til Feliformia (kattelignende rovpattedyr).

Miacidene lignet mårdyr i formen og hadde små kropper med korte lemmer og lange haler. Et særtrekk var at baklemmene typisk var lengre enn framlemmene. Flere av artene levde i trærne. Fossile funn viser at tannsett hos miacidene vare mindre utviklet enn hos moderne rovpattedyr. Kosten besto trolig av virvelløse dyr, øgler, fugler, små pattedyr og annet.

## Miacider
* *Eostictis* (†)
* *Chailicyon* (†)
* *Xinyuictis* (†)
* *Ziphacodon* (†)
* *Paramiacis* (†)
* *Paroodectes* (†)
* *Prodaphaemus* (†)
* *Palaearctonyx meadi* (†)
* *Vassacyon promicrodon* (†)
* *Miocyon* (†)
** *Miocyon major* (†)
** *Miocyon scotti* (†)
** *Miocyon magnus* (†)
* *Uintacyon* (†)
** *Uintacyon acutus* (†)
** *Uintacyon asodes* (†)
** *Uintacyon edax* (†)
** *Uintacyon jugulans* (†)
** *Uintacyon major* (†)
** *Uintacyon massetericus* (†)
** *Uintacyon rudis* (†)
** *Uintacyon vorax* (†)
* *Miacis* (*Mimocyon*, *Xinyuictis*) (†)
** *Miacis australis* (†)
** *Miacis deutschi* (†)
** *Miacis exiguus* (†)
** *Miacis hargeri* (†)
** *Miacis hookwayi* (†)
** *Miacis latidens* (†)
** *Miacis medius* (†)
** *Miacis petilus* (†)
** *Miacis uintensis* (†)
** *Miacis washakius* (†)
** *Miacis winkleri* (†)

## Viverravidae
 **Viverravidae** (†)
   |--o *Raphictis* (†)
   |  `-- *Raphictis gausion* (†)
   |--o *Didymictis* (Didymictidae) (†)
   |  |-- *Didymictis vanclevae* (†)
   |  `-- *Didymictis protenus* (†)
   |?-o *Bryanictis* (Didymictidae) (†)
   |  |-- *Bryanictis microlestes* (*Didymictis microlestes*) (†)
   |  `-- *Bryanictis paulus* (†)
   |?-o *Protictis* (Didymictidae) (†)
   |  |-- *Protictis paralus* (†)
   |  |-- *Protictis simpsoni* (†)
   |  |-- *Protictis minor* (†)
   |  `--+-- *Protictis haydenianus* (*Didymictis haydenianus*, *Didymictis primus*) (†)
   |     `--+-- *Protictis agastor* (†)
   |        `-- *Protictis dellensis* (†)
   |?- *Simpsonictis tenuis* (*Didymictis tenuis*) (†)
   |-- *Ictidopappus* (†)
   |-- *Pristinictis connata* (†)
   `--o *Viverravus* (†)
      |-- *Viverravus gracilis* (†)
      |-- *Viverravus minutus* (†)
      `-- *Viverravus sicarius* (†)

## Eksterne lenker
*
Klæbu bygdemuseum

**Klæbu bygdemuseum** ligger i Sjøbygda, nærmere bestemt på den gamle gården Teigen. Her har det i flere hundre år vært drevet gårdsbruk, skyss-stasjon og butikk. På grunn av sin plassering ved Selbusjøen var dette en naturlig plassering for både skyss-stasjon og butikkvirksomhet. 

Hele gårdsanlegget er forsøkt ført tilbake til den stand det var mens det ennå ble drevet butikk der. I tillegg er det samlet en stort antall gjenstander fra daglig- og arbeidsliv i Klæbu. Museet drives av Klæbu historielag.

## Eksterne lenker
* Klæbu historielags nettsted
* Klæbu kommune om bygdemuseet
Pentti Linnosvuo

**Pentti Tapio Akseli Linnosvuo** (født 17. mars 1933 i Vasa, død 13. juli 2010 i Helsingfors) var en finsk pistolskytter. Han er den siste som har vunnet olympisk gull i både 50 m pistol og 25 m silhuettpistol (den eneste som har klart det tidligere var Alfred Lane i 1912). Siden teknikken er svært forskjellig i de to øvelsene, er det få moderne toppskyttere som prøver å nå toppen i begge øvelser.

## Referanser


## Eksterne lenker
*
Hanseatisches Oberlandesgericht

**Hanseatisches Oberlandesgericht** («den hanseatiske overstatsdomstolen») er oberlandesgericht, som er den øverste domstolen i den tyske bystaten Hamburg. Domstolen ble etablert 1. oktober 1879 som felles øverste appelldomstol for bystatene Bremen, Hamburg og Lübeck. 

## Eksterne lenker
* Hanseatisches Oberlandesgericht
Hürth

**Hürth** er en by i Tyskland i delstaten Nordrhein-Westfalen med rundt 55&nbsp;000 innbyggere og en av forstedene til Köln. Byen ligger i *[[kreis]]en* Rhein-Erft-Kreis.

## Geografi
Hürth ligger omtrent 9 km sørvest for Köln på nordøstsiden av naturreservatet Kottenforst-Ville.

Byen består av tretten tidligere selvstendige landsbyer, og er inndelt i flere sentrum over et relativt stort område mellom innsjøer og små skogområder. 

## Historie
1. april 1930 ble landsbyene Hürth (med Alstädten og Knapsack), Berrenrath, Fischenich, Gleuel (med Sielsdorf og Burbach), Hermülheim og Kendenich (med Kalscheuren) slått sammen til kommunen Hürth. Etter at Köln i noen år hadde prøvd å innlemme Efferen til byen, ble Efferen, i tillegg til Stotzheim, i stedet en del av Hürth i 1933. Dette gjorde Hürth til den største landlige kommunen i Tyskland frem til 1978, da Hürth ble en forstad til Köln. 

## Bilder

Fil:Alt-Hürth-Löhrerhof-021.jpg|Gamlebyen i Hürth
Fil:Alt-Hürth-Löhrerhof.JPG|Gården Löhrerhof fra 1834
Fil:Alt-Huerth-PA200002.JPG|St. Katharinakirken, katolsk sognekirke fra 1696
File:Chemiepark Knapsack.jpg|Industriområdet Chemiepark Knapsack med vanntårnet foran

## Eksterne lenker
*
Santa Maria presso San Satiro

**Santa Maria presso San Satiro** er en kirke i Milano.

## Bygningen
Kirken ligger på stedet til et primitivt tilbedelsessted oppreist av erkebiskopen Anspertus i 879, dedisert til sankt Satyrus, bror til helgenene Ambrosius og Marcellina. Den nåværende kirken ble bygget fra 1472 til 1482 under oppdrag fra hertug Galeazzo Maria Sforza. Ifølge noen kilder, var arkitekten Bramante, som nylig hadde flyttet fra Marche. Imidlertid viser dokumenter som er funnet senere at Bramante bare spilte en mindre rolle. Mesteparten av arbeidet tilskrives Giovanni Antonio Amadeo, som tegnet fasaden. Man regner det derimot som sikkert
at perspektivet av sakristiet er malt av Bramante.

Kirken er treskipet med (hovedskip og to sideskip) og tønnehvelv. Krysset mellom hovedskip og tverrskip er overdekket med en halvkuleformet kuppel. 

På grunn av hovedveien ble koret redusert. Bramante malte et perspektiv som erstatning og skapte dermed et av de første eksemplene på  trompe l'oeil i kunsthistorien.

## Interiøret
Opprinnelig var interiøret dekorert med hvitt og gull. Veggene hadde fresker av Borgognone, men de er nå overført til Pinacoteca di Brera. Det gamle sacellum (relikvieskrin) i San Satiro var også dekket med cotto-dekorasjoner og smykket med et terrakotta-portrett av «Den døde Kristus», utført av Agostino de Fondulis. I sakristiet er det også flere terrakottabyster av samme kunstner, inspirert av Portinari-kapellet i Sant'Eustorgio eller av Colleoni-kapellet.

Klokketårnet er enda en del av den romanske bygningen som gikk forut for rekonstruksjonen i 1480-årene. Baptisteriet som ble  tilbygget kirken er også fra 1400-tallet.

## Referanser


## Eksterne lenker
* 
* Side om kirken 
* Bramante i Milano
Alfred Lane

**Alfred Page Lane** (født 26. september 1891 i New York City, død oktober 1965) var en amerikansk pistolskytter som konkurrerte under Sommer-OL 1912 i Stockholm og Sommer-OL 1920 i Antwerpen.

Han tok tre gullmedaljer i 1912; i 25 m silhuettpistol, 50 m pistol og lagskyting, 50 m militærpistol. I tillegg ble han nummer fire i lagskyting, 30 m militærpistol.

Fire år senere tok han ytterligere to gullmedaljer i lagskyting, 30 m militærpistol og lagskyting, 50 m militærpistol. Han tok dessuten bronse i 50 m pistol.

## OL-medaljer
* 1912  Stockholm &ndash;  **Gull** i skyting, 25 meter silhuettpistol
* 1912  Stockholm &ndash;  **Gull** i skyting, 50 meter pistol
* 1912  Stockholm &ndash;  **Gull** i skyting, 50 meter militærpistol lagskyting (USA)
* 1920  Antwerpen &ndash;  **Gull** i skyting, 30 meter militærpistol lagskyting (USA)
* 1920  Antwerpen &ndash;  **Gull** i skyting, 50 meter militærpistol lagskyting (USA)
* 1920  Antwerpen &ndash;  Bronse i skyting, 50 meter pistol

## Eksterne lenker
*
Erling Knudtzon

**Erling Knudtzon** (født 1988) er en norsk fotballspiller som fra den 31. desember 2024 er klubbløs.

## Karriere
Han er født og oppvokst på Ullern, og spilte tidlig for Ullern IF. I yngre år markerte han seg som en rask angriper som hadde potensial for større oppgaver. Som 14-åring ble han derfor tatt med på treningene til klubbens A-lag, da i 3. divisjon. Allerede som 15-åring fikk han sin debut for seniorlaget. Sesongen 2004 brukte han på å venne seg til nivået, mens han i sesongene 2005 og 2006 viste at også dette nivået var for lavt for ham.

Sesongen 2006 spilte Ullern i samme avdeling som Lyn 2, og dette skulle være avgjørende for Knudtzons neste steg i karrieren. Vinteren 2007 trente Knudtzon jevnlig med Lyn, og i mars 2007 ble overgangen sluttført. Debuten kom i 2. serierunde, borte mot Fredrikstad FK, og han spilt i hver seriekamp resten av sesongen. Den første scoringen kom 28. mai 2007 mot Tromsø, og det ble nye scoringer i de to etterfølgende kampene mot Stabæk og Brann. 

Knudtzon signerte den 1. februar 2010 en 3-årskontrakt med Lillestrøm Sportsklubb. 

Knudtzon har signert for Molde Fotballklubb fra 2019-sesongen.

## Referanser


## Eksterne lenker
* 
* 
* Profil på lynfotball.net
*Profil på Moldefk.no
Herðubreið

**Herðubreið** er et platåfjell av vulkansk opprinnelse på det nordøstre Island. Vulkantypen er på engelsk kalt *Tuya*. Det ligger i Islands høyland i midten av ørkenen *Óðáðahraun*, og ikke så langt fra Askja. Ørkenområdet er et svært lavafelt som har sitt opphav fra utbruddet av Trölladyngja. Herðubreið var opprinnelig under Vatnajökull som var lagt større i den siste istiden.

Fjellet har veldig bratte og ustabile sider. Det ble besteget for første gang så sent som i 1908.

Foran fjellet ligger oasen *Herðubreiðarlindir* med en leirplass og velkjente turstier. Før i tiden hadde fredløse tilholdssted i området.

## Se også
* Islands geografi

## Eksterne lenker
* Bilder fra fjellet
Norsk Rikstoto

**Norsk Rikstoto** er en norsk stiftelse opprettet i 1982 av Det Norske Travselskap og . Stiftelsen har statlig konsesjon, og monopol, på å drive lotteri-  og totalisatorvirksomhet innen hestesport i Norge.
Stiftelsen har sin administrasjon i Hestesportens hus på Bjerke i Oslo, og har 87 ansatte. Administrerende direktør er Camilla Garmann.

## Virksomhet
Norsk Rikstoto tilbyr pengespill på hester til fysiske hesteveddeløp arrangert i Norge og utlandet. Pengespillene kan utføres på veddeløpsbanene, hos er spredt rundt i hele Norge eller online via internett. 
Hovedspillene er V65, V4, V5 og dagens dobbel. Av spillinntektene går 69 % tilbake til kundene i form av gevinster og 31 % går til fremme av norsk hestesport, hestehold og -avl. 

Myndighetene stiller krav til at Norsk Rikstoto registrerer all spillevirksomhet samt gjennomfører andre tiltak som skal redusere risikoen for spilleavhengighet og andre spillrelaterte problemer.
I 2022 hadde Norsk Rikstoto en omsetning på cirka  kroner og i underkant av  aktive kunder.
Norsk Rikstoto fikk i 2022 fornyet sin konsesjon frem til 2032.

## Historikk
Totalitatorspill ble i Norge lovlig i 1927, og for hestespill ble dette iverksatt ved åpningen av Bjerke Travbane i Oslo. 
Inntil etableringen av Norsk Rikstoto, i 1982, foregikk spillingen på hver enkelt travbane. Den 1. oktober 1982 ble riksspillet V6 iverksatt for første gang. Spillet ble deretter utført med én omgang per uke. I 1991 ble «dagens dobbel» innført, og to år senere Lyntoto. I 1996 ble V6 erstattet med V75, med første løp på Jarlsberg travbane utenfor Tønsberg.

## Se også
* Spill hos Norsk Rikstoto
* Norsk Tipping
* Lotteriloven
* Lotteri- og stiftelsestilsynet

## Referanser


## Eksterne lenker
*
Akkarvik

**Akkarvik** er ei lita bygd på sørsiden av Arnøya i Nord-Troms. Stedet har vært bebodd iallfall siden 1600-tallet, men funn på øya tyder på at den har vært bebodd i flere tusen år.

På slutten av 1950-åra var Akkarvik på sitt mest aktive. Det var nærmere 400 innbyggere der, og blant annet to butikker, bakeri, post, telefon og flere lokalbåtanløp daglig. Det var også et svært aktivt ungdomslag (Ungdomslaget Viljen) som bidro til kulturell aktivitet.

Fra midten av 60-tallet begynte fraflyttingen fra Utkant-Norge og så også fra Akkarvik, og i 1984 ble skolen lagt ned. 1. januar 2026 var det folkeregistrert åtte personer bosatt i bygda – selv om noen av disse i praksis bor andre steder, som på Skjervøy, og i tillegg kommer et titalls personer som kun bor i Akkarvik i sommerhalvåret.

## Referanser


## Eksterne lenker
*
Ladbrokes Coral

**Ladbrokes Coral Group plc** er et britisk spillselskap grunnlagt i 1886. Selskapet eier over 2&nbsp;200 tippekiosker i Storbritannia, Irland og Belgia, og har også en rekke nettsteder for oddsspill, poker, kasino, bingo og backgammon.

Ladbrokes ble notert på London-børsen i 1967.

## Eksterne lenker
*
Nymfekakadu

**Nymfekakadu**, tidligere kalt **nymfeparakitt** (*Nymphicus hollandicus*), er en liten papegøyefugl som er eneste art i slekten *Nymphicus* i kakadufamilien (Cacatuidae). Den stammer fra de tørre landskapene i Australia. Tidligere ble den feilaktig plassert i parakittfamilien (Psittacidae). 

## Navn
Fuglen ble første gang navngitt av en europeer i 1788. Johann Friedrich Gmelin kalte den for en «Kakadusittich» på tysk og gav den latinske navn *Psittacus novae-hollandiae*. Kort etter ble den  vitenskapelig beskrevet av legen og naturhistorikeren Robert Kerr i 1793 som *Psittacus hollandicus*. Fuglens tilordning til parakittene (Psittacidae) ble endret i 1832 av Johann Georg Wagler til sin egen genus, *Nymphicus*. Genusnavnet reflekterer den opplevelse av ynde som en av de første grupper av europeere hadde av å se fuglene i deres naturlige habitat. De reisende syntes at fuglene var så vakre at de oppkalte dem etter de greske myter nymfer. *Species*navnet *hollandicus* viser til Ny-Holland, et historisk navn på Australia.

## Beskrivelse
Nymfekakadu finnes med flere typer fjærdrakter:
* Viltfarget. Den vanlige grå, med noen hvite flekker på vingene, og gult hode med røde kinn.
* Perlet. Den viltfargedes grå fjærdrakt er byttet ut med et gult og grått perlemønster, der gul dominerer.
* Lutino. Hele kroppen (med hode) er gulhvit. Lutinoen har også røde kinn.
* Flekket. Kan være grå og hvit, gulhvit og grå eller begge deler. Flekkene er individuelle og ingen er like.

Når nymfekakaduer er unge har den et grått skjær over på hodefjærene og striper på undersiden av stjertfjæren. Dersom disse avtegnene ikke forsvinner, kan det være en hunn. Hannenes fjærdrakt er vanligvis «renere» og sterkere i fargene.

Nymfekakaduen vil normalt bli 12–15 år.

## Som burfugl
Arten kom til Europa rundt 1840. De første ungene ble avlet fram i Tyskland rundt 1850. Fuglen er blitt et populært kjæledyr, da den oppfattes som vennligsinnet og som lett å avle. Fuglen fôres vanligvis med såkalt parakittblanding og med pellets, vitamintilskudd, frukt og grønt.

## Referanser


## Litteratur
* Cayley, Neville W. & Lindsey, Terence R. (2000) *What Bird is That? A completetly revised and update edition of the classic Australian ornithological work.*, sid:4, . 
* Larsson, Lars (2001) *Birds of the World*, cd-rom

## Eksterne lenker
*
Alto da Torre

**Alto da Torre** er det høyeste fjellet på fastlandet i Portugal, 1993 meter over havet. Fjellet ligger i fjellkjeden Serra da Estrela, mellom Covilhä, Guarda og Viseu. Navnet betyr Tårnhøyden og tårnet som ligger på toppen, er sju meter høyt, slik at man når 2000 meter over havet når man regner med tårnet. 

Ponta do Pico på Asorene er høyeste fjell i Portugal. 

## Referanser


## Eksterne lenker
*
Warkany syndrom

**Warkany syndrom** er navnet på to syndromer:
#Warkany syndrom 1
#Warkany syndrom 2

Begge er oppkalt etter Joseph Warkany, en amerikansk genforsker og barnelege, som levde fra  1902 til 1992.
Lotus Elan

**Lotus Elan** var en britisk sportsbil/roadster, som ble produsert i 1962–1973 og 1989–1995. Den hadde ett veldig lett karosseri av glassfiber. Det var montert på et chassis i stål.

## Eksterne lenker
*
Jenter (film)

***Jenter*** er en norsk dokumentarfilm fra 2007. Filmen skildrer miljøet blant tenåringsjenter på Ruseløkka skole i Oslo. Filmen gir et innblikk i hverdagen til en gruppe Oslo-jenter, og viser deres daglige problemer, diskusjoner og betroende samtaler.

Filmen vant to Amandapriser, i kategoriene «Beste dokumentar» og «Beste barne- og ungdomsfilm» under Filmfestivalen i Haugesund i august 2007.

## Handling
Iselin og Mahsa er begge studenter ved en ungdomsskole på Ruseløkka, og de anser seg selv som de aller tøffeste jentene ved skolen. De mener selv at de går i bresjen med alt som er populært, som tester ut gutter, festing og drikking før noen av de andre studentene. Men Mahsa og Iselin driver etter hvert lenger fra hverandre, og må forsøke å finne seg selv uten den andre venninnen å støtte seg til. Rebellen Mahsa sliter også med dårlige karakterer og skulker ofte fra skolen. Hun lar ofte sin irritasjon gå utover lærerne, eller kjæresten sin. 

Samtidig trekker Iselin seg mer inn i seg selv, og søker tilflukt hos kompisen Mo. I kretsen rundt Mahsa og Iselin er det andre unge kvinner som ofte er like rå og frampå, men også søkende og mer utilpasse på hver deres måte. Venninnene forteller hverandre de seksuelle hemmelighetene som andre har betrodd dem, hermer etter gutter som de mener ikke kan kysse, og setter i fellesskap opp en liste over hvordan de mener at drømmemannen burde være. Men Maria klarer ikke å snakke med gutter, uansett hvor alkohol-påvirket hun er. I mellomtiden har Pia problemer med den nye kjæresten sin.

## Referanser


## Eksterne lenker
*
Gary Anderson (skytter)

**Gary Lee Anderson** (født 8. oktober 1939) er en tidligere amerikansk skytter, som var den eneste som klarte å vinne olympisk gull to ganger i 300 m rifle, 3 stillinger før øvelsen ble tatt av OL-programmet. Han har også syv VM-titler.

Etter at den aktive karrieren var over, har Anderson fortsatt å jobbe med skyting. Han var konkurransesjef for skyting under Sommer-OL 1996 i Atlanta, og er nå *Director of Civilian Marksmanship* i *US Civilian Marksmanship Program*. Han er også en av visepresidentene i det internasjonale sportsskytterforbundet (ISSF).

I 70-årene var Anderson politiker i staten Nebraska.

## Eksterne lenker
*
Concepción (vulkan)

**Concepción** er en av de høyeste vulkanene i Nicaragua, med en høyde på 1&nbsp;610 moh. Sammen med en annen vulkan, Maderas, danner den øya Ometepe i Nicaraguasjøen sør i landet.

Siden 1883 har Concepción hatt minst 24 utbrudd, senest i 2005. Concepcións utbrudd kjennetegnes av hyppige, men moderate eksplosjoner. Aktive fumaroler finnes like nord for vulkanens toppkrater.

## Eksterne lenker
* 
* Concepción hos Peakbagger
Nicaraguasjøen

**Nicaraguasjøen** (spansk: *Lago Cocibolca*, *Gran Lago de Nicaragua* eller *Mar Dulce*) er Nicaraguas største innsjø, og fyller store deler av den sørvestre delen av Nicaragua. Utløpet er elva Río San Juan, som følger grensen mot Costa Rica til Det karibiske hav.

I sjøen ligger det har flere øyer, og på den største av disse, Ometepe, ligger vulkanen Volcán Concepción. Områdene langs østbredden består for det meste av tett jungel med få innbyggere. Langs vestbredden er det imidlertid tettbefolkede jordbruksområder.

## Bilder

Volcanconcepcion.JPG|Vulkanen Concepción på øya Ometepe, med Nicaraguasjøen i forgrunnen
Ferryometepe.JPG|Ferge på vei til Moyogalpa på Ometepe


## Referanser


## Eksterne lenker
*
Francisco Javier de Lizana y Beaumont

**Francisco Javier de Lizana y Beaumont** (1749–1815) var erkebiskop av Mexico fra 1802 til 1815 og visekonge av Ny-Spania fra den 19. juli 1809 til den 8. mai 1810.

## referanser
Hlöðufell

**Hlöðufell** er et vulkansk platåfjell som ligger sørvest for Langjökull på Island. Det har en høyde på 1&nbsp;186 meter over havet. Hlöðufell ble dannet da lava strømmet ut gjennom isbreen Langjökull i tidsepoken pleistocen. På den tiden var isbreen langt større enn i dag.

## Se også
* Vulkansk aktivitet på Island

## Referanser
Den romantiske veien

**Den romantiske veien** (tysk: *Romantische Straße*) er en 366 km lang strekning mellom Würzburg og Füssen via blant annet Rothenburg ob der Tauber, i de tyske delstatene Bayern og Baden-Württemberg. Betegnelsen *Den romantiske veien* ble innført av reiselivet i 1950-årene. Byene har i behold bygninger som unngikk å bli helt ødelagt under bombingen mot slutten av andre verdenskrig.

Det finnes en egen trasé for syklister; *Radfernweg romantische Straße*. Denne går innom de samme byene, men på enten egne sykkelveier eller på mindre og smalere sideveier.

## Ruten
Fra nord til sør:

* Würzburg
* Tauberbischofsheim
* Lauda-Königshofen
* Bad Mergentheim
* Weikersheim
* Röttingen
* Creglingen
* Rothenburg ob der Tauber
* Schillingsfürst
* Feuchtwangen
* Dinkelsbühl
* Wallerstein
* Nördlingen
* Harburg
* Donauwörth
* Augsburg
* Friedberg
* Kaufering
* Landsberg am Lech
* Hohenfurch
* Schongau
* Peiting
* Rottenbuch
* Wildsteig
* Steingaden og Wieskirche
* Halblech
* Schwangau, Neuschwanstein og Hohenschwangau
* Füssen

## Eksterne lenker
* www.romanticroad.com
* 
* www.romantic-road-coach.de
Stående lagring

**Stående lagring** er en teknikk for datalagring på magnetiske lagringsmedier. Det går ut på at magnetfeltene legges loddrett i forhold til overflaten av lagringsmediet. Dette kan nemlig gjøres mer kompakt enn vannrett som tradisjonelt har blitt brukt. Teknikken brukes på nye harddisker, og har blitt testet på magnetbånd.
Britisk Antarktis

**Britisk Antarktis** er et britisk oversjøisk territorium.

Området overlapper Argentinsk Antarktis og Chilensk Antarktis og omfattes av Antarktis-traktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men slår også fast at statene ikke har oppgitt sine territoriale krav ved tiltredelse. Storbritannia har tiltrådt traktaten.

## Se også
*Graham Land
*Sør-Orknøyene
*Sør-Shetlandsøyene

## Eksterne lenker
* Nettside
*
Arnfinn Nergård

**Arnfinn Nergård** (født 4. april 1952) er en norsk lokalpolitiker (Sp) som har vært fylkesordfører i Hedmark og ordfører i Os i Hedmark. 

Nergård var ordfører i Os fra 1995 til 2007 (direktevalgt i 2003) og igjen fra 2011 til 2015. Han var fylkesordfører i Hedmark fra 2007 til 2011. Han var den første fylkesordføreren som representerte Senterpartiet i Hedmark.

Etter at Dag Rønning trakk seg som fylkesordfører i januar 2018, ble Nergård valgt og satt frem til Hedmark ble slått sammen med Oppland 1. januar 2020.

## Referanser


## Eksterne lenker
*
Will Rogers lufthavn

**Will Rogers lufthavn** (IATA: **OKC**, ICAO: **KOKC**) ligger i Oklahoma City i Oklahoma i USA. Flyplassen ligger ca. 10 km fra sentrum av Oklahoma City. 

## Ruter og selskaper

### Passasjer-selskaper

* American Airlines (Chicago-O'Hare, Dallas/Fort Worth)
** AmericanConnection flys av Trans States Airlines (St. Louis)
** American Eagle (Chicago-O'Hare, Dallas/Fort Worth)
* Continental Airlines (Houston-Intercontinental)
** Continental Express flys av Chautauqua Airlines (Cleveland, Houston-Intercontinental) 
** Continental Express flys av ExpressJet Airlines (Cleveland, Houston-Intercontinental, Newark)
* Delta Air Lines (Atlanta)
** Delta Connection flys av Atlantic Southeast Airlines (Atlanta)
** Delta Connection flys av Comair (Cincinnati/Northern Kentucky)
** Delta Connection flys av ExpressJet Airlines (Los Angeles)
** Delta Connection flys av SkyWest (Salt Lake City)
* ExpressJet Airlines (Albuquerque, Austin, Ontario, Sacramento, San Antonio, San Diego)
* Frontier Airlines (Denver)
** Frontier Airlines flys av Republic Airlines (Denver)
** Frontier JetExpress flys av Horizon Air (Denver) [slutter 30. november 30]
* Northwest Airlines (Memphis)
** Northwest Airlink flys av Pinnacle Airlines (Detroit, Memphis, Minneapolis/St. Paul)
* Southwest Airlines (Baltimore/Washington, Dallas-Love, Denver [begins November 4], Houston-Hobby, Kansas City, Las Vegas, Phoenix, St. Louis)
* United Airlines (Chicago-O'Hare, Denver)
** United Express flys av Mesa Airlines (Chicago-O'Hare, Denver, Washington-Dulles)
** United Express flys av SkyWest (Los Angeles)
* US Airways 
** US Airways Express flys av Mesa Airlines (Las Vegas, Phoenix)

### Charter-selskaper
* Champion Air (Cancun [sommerrute], Las Vegas, Puerto Vallarta [sommerrute])
* Justice Prisoner and Alien Transportation System (JPATS)

### Frakt-selskaper
* Airborne Express
* DHL
* Federal Express
* United Parcel Service
* United States Postal Service

## Eksterne lenker
* Will Rogers World Airport (offisiell hjemmeside)
Porsche 959

**Porsche 959** var en tysk superbil, som ble produsert i perioden 1986 – 1990. 

Denne teknisk overlegne bilen var et stort fremskritt og kan kalles klassisk. Den vant flere store rallyer. Dens sofistikerte elektronikk kontrollerte motoren og de fire hjulene. Selv om den var veldig dyr, er mye av teknologien nå overført til mer alminnelige Porscher. Det ble i alt bygget 292-337 eksemplarer av denne modellen.

## Fotnoter



## Referanser




## Eksterne lenker
*
Kerið

**Kerið** er en vulkansk kratersjø som ligger på den søndre delen av Island. Den ligger på en populær turistrute kjent som den gyldne sirkel. Innsjøen er en av flere kratersjøer i området som ble dannet da landmassene beveget seg over et varmepunkt, men Kerið er den som har den mest gjenkjennelige kalderaen, noe som skyldes at den med sin alder av 3&nbsp;000 år bare er rundt halvparten så gammel som de fleste vulkaner i området. På samme vis som andre vulkanske bergarter i området er den rød av farge istedenfor den sedvanlige sorte. Selve kalderaen er rundt 55 meter dyp, 170 meter bred og 270 meter på tvers.

Mesteparten av krateret har bratte sider med lite vegetasjon, men en av kraterveggene har en svakere helning og er dekket av dype lag med mose. Denne veggen er relativt lett å klatre ned. Innsjøen er relativt grunn med en dybde på rundt 7&ndash;10 meter (avhengig av regnmengde og andre faktorer). På grunn av mineraler i jordsmonnet er vannet opak og påfallende blågrønt av farge.

## Eksterne lenker
*
Arne Bergsvåg

**Arne Bergsvåg** (født 1958) er en politiker (Sp). Han ble ordfører i Ølen kommune i 1999. Ved kommunesammenslåingen  i 2005 da nye Vindafjord ble etablert, ble han i direktevalg valgt til ny ordfører med 65 prosent av stemmene. Arne Bergsvåg var medlem av fylkestinget i Rogaland fra 2003 til 2023. Han var vararepresentant til Stortinget for Rogaland fra 2009 til 2013.

Han gikk av som ordfører etter kommunevalget i 2011 og ble etterfulgt av Ole Johan Vierdal.

Bergsvåg var senere fylkesvaraordfører i Rogaland fra 2019 til 2023.

## Referanser


## Eksterne lenker
*
Pedro Catani

Don **Pedro Catani** var visekonge av Ny-Spania for en kort periode mellom den 8. mai og den 14. september 1810.
Reidar Pedersen

**Reidar Pedersen** (født 30. september 1949)  er en norsk lokalpolitiker som representerer Arbeiderpartiet. Han var ordfører i Tysvær kommune fra 1999 til 2007. Etter valget i 2007 blir han prosjektleder i Haugland Gass.
Paul Bottens St.-Hansnats Eventyr

**Paul Bottens St.-Hansnats Eventyr** ble trykket i 1862 i bare 22 eksemplarer og utgitt som «Nyttaarsgave for Forfatteren» med forord av Peter Christen Asbjørnsen, som også var utgiver av heftet.

I forordet forklarer Asbjørnsen at Paul Botten-Hansen skulle ha skrevet dette som 7 åring, og at han hadde fått originalheftet av skoleholder Hans Hansen Pillarviken. Det fortelles videre at Asbjørnsen har tapt manuskriptet, men at han baserte seg på en egenhendig avskrift. Sverre Mørkhagen mener det hele beror på en spøk, og at det i sin helhet er Asbjørnsen som har skrevet dette i en lett naivistisk til. I så fall må det forstås som et pek mot Paul Botten-Hansen ved å gjøre den flittige biografiskriver allerede som gutt i det han nådde skolealder skulle ha gitt en fremstilling av de underjordiskes levnet, slekt og stamtavle.

Heftet ble delt ut til medlemmene av Det lærde Holland og deres nærmeste krets, de såkalte Batavofilene.

Heftet er senere trykket opp igjen i serien *[[Småskrifter for bokvenner]]*.

## Litteratur
*Botten-Hansen, Paul: *Paul Bottens St.-Hansnats Eventyr. En Nytaarsgave for Forfatteren. [Trykt som Manuskript i 22 Expl.]*. H.J. Jensens Bogtrykkeri: Christiania 1862. 
*Botten-Hansen, Paul: *Paul Bottens St.-Hansnats Eventyr med en dedikasjon av [[Peter Christen Asbjørnsen|P. Chr. Asbjørnsen]]*. *[[Småskrifter for bokvenner]]* nr. 56. N.W. Damm & Søn: Oslo 1944. 
*Sverre Mørkhagen: *Peer Gynt – historie, sagn og «forbandet Digt»*. J.W. Cappelens  forlag. Oslo 1997. ISBN 82-02-16417-6.
Kerpen

**Kerpen** er en by i Tyskland i delstaten Nordrhein-Westfalen med rundt 65&nbsp;000 innbyggere. Byen ligger i *[[kreis]]en* Rhein-Erft-Kreis omtrent 30 km sørvest for Köln.

Byen Kerpen ble til i 1975 da de tidligere selvstendige kommunene Blatzheim, Buir, Manheim, Kerpen, Mödrath, Türnich, Brüggen, Balkhausen, Sindorf og Horrem ble slått sammen. 

## Referanser


## Eksterne lenker
*
Mercedes-Benz 540K

**Mercedes-Benz 540K** var en bil fra tyske Mercedes-Benz fra 1935.

Den oppsiktsvekkende sportsklassikeren var etterfølgeren til 500K og var en av de store bilene fra mellomkrigstiden. Den hadde en 5,4 liters motor med åtte sylindere, 155 hestekrefter og hadde kompressor med en toppfart på 170 km/t. Den kom som toseters cabriolet, fireseters coupé eller som syvseters limousin med pansrede sider og skuddsikkert glass. 

Hovedkonkurrenten var Bugatti Type 57SCs.
Geoffrey Keyes

**Geoffrey Keyes** (1888–1967) var en amerikansk offiser (generalløytnant) som kommanderte II korps under andre verdenskrig.

Keyes avla eksamen ved United States Military Academy i West Point i 1913, militærskolen i 1926 og krigsskolen i 1937.

I 1940 var Keyes sjef for 2. panserdivisjon og det samme for 3. panserdivisjon i 1942.

Fra juni til september 1942 kommanderte Keyes 9. panserdivisjon før han dro til Nord-Afrika å kommanderte 1. panserkorps.

Fra 1943 til 1945 kommanderte Keyes II korps blant annet i slaget om Monte Cassino. Han kommanderte syvende armé fra 1945 til 1946 og kommanderte tredje armé fra 1946 til 1947.

I 1947 ble Keyes amerikansk høykommissær i de alliertes råd i Australia.

Keyes var direktør for det amerikanske våpenevalueringsgruppen (*WSEG*) fra 1951 til 1954, da han pensjonerte seg.

Keyes døde i 1967 på Walter Reed Army Medical Center i Washington DC. Han er begravet på West Point.

## Referanser


## Eksterne lenker
*
Konvertibilna mark

**Konvertibilna mark** er valutaen som blir brukt i Bosnia-Hercegovina. 1 mark er delt inn i 100 *fening*. Lokalt blir valutaen forkortet *KM*.

Den konvertible marken ble innført etter Daytonavtalen i 1995. Den erstattet bosnisk-hercegovinsk dinar, kroatisk kuna og Republika Srpska-dinar som eneste valutaen i landet i 1998. «Mark» refererer til tyske mark, valutaen som den ble låst til. Senere ble den konvertible marken låst til euro, med en fast vekslingskurs på 1 euro = 1.95583 BAM.

I dagliglivet i Bosnia-Hercegovina blir euro ofte brukt sammen med konvertible mark, med en forståelse om at 1 euro er lik 2 mark.

## Referanser
Tasiilaq

**Tasiilaq** (tidligere kalt **Ammassalik**, gammelgrønlandsk: **Angmagssalik**) er den eneste byen, og administrativt sentrum i Ammassalik kommune, sydøst på Grønland. Navnet Ammassalik brukes i dag kun om kommunen, men opprinnelig ble navnet brukt om området rundt Kingak innerst i Angmagsalikfjorden, og kommer av det grønlandske ordet Angmagsak, som betyr lodde.  

Byen er kommunens største, med 1&nbsp;852 innbyggere. Den ble grunnlagt i 1894 som en handels- og misjonsstasjon, og i forbindelse med 50-årsjubileet i 1944 ble det bygd en varde på det høyeste punktet i byen. Det bodde folk her også før 1894; på midten av 1800-tallet fikk man på vestkysten av Grønland vite om at det bodde folk i dette området, uten kontakt med omverden. G. Holm reiste med konebåt dit i 1884, overvintret her, og tok med seg kunnskap tilbake. Han kalte dem «angmagsalikerne», og i 1894 bodde 413 mennesker der. De neste årene flyttet mange herfra sydover, for å bo nærmere koloniene, men etter etableringen av byen Angmagssalik økte igjen befolkningen, og var i 1913 oppe i 593.  

Byen ligger på øya Ammassalik Ø, og er delvis isolert. Klimaet og landskapet i kommunen gjør at Tasiilaq ikke har veiforbindelse med de andre tettstedene i kommunen. Om vinteren må man bruke helikopter, snøscooter eller hundeslede. Om sommeren og høsten, fra juli til november, kommer det forsyningsskip hit 4 ganger. 

Byen minner fortsatt om sin opprinnelige inuittkultur. Befolkningen her lever av fiske, fangst og serviceindustri. 

Ammassalik Museum holder til i Tasiilaqs gamle kirke. Museet er et lokalt kulturhistorisk museum, og et av de yngste lokalmuseer på Grønland. Det ble tatt i bruk i 1990. Kirken er åttekantet, og er dekorert av den grønlandske kunstneren Aka Høegh. 

Tasiilaq har egentlig ikke midnattssol, men det er lyst døgnet rundt i juni og juli. Om høsten rammes området ofte av katabatiske vinder (som kalles Piteraq) fra innlandsisen. Disse kan komme opp i flere ganger orkans styrke. 

Man kan fly hit fra Island. Kulusuk, som ligger 10 minutter med helikopter fra Tasiilaq, har flyplass. 

## Referanser


## Eksterne lenker
* Bilde av byen
Langenfeld

**Langenfeld** er en by i Tyskland i delstaten Nordrhein-Westfalen med rundt 60&nbsp;000 innbyggere. Byen ligger i *[[kreis]]en* Mettmann mellom Düsseldorf og Köln. Langenfeld oppsto fra de to stedene Richrath og Reusrath, og fikk byrettigheter i 1948.

Vannborgen Haus Graven ligger i Langenfeld.
## Eksterne lenker
*
Vittus Mikaelsen

**Vittus Mikaelsen** (født 1951, død 9. august 2017) var en grønlandsk politiker.

Han representerte Siumut, og var ordfører i Ammassalik kommune. Ved valget i 2005 fikk Siumut 6 av 11 plasser i kommunestyret, og Vittus Mikaelsen fortsatte dermed som ordfører. Siumut fikk også plassen som første viseordfører, med Gerth Ignatiussen. 

Han hadde også plass på Landstinget fra 1999.

## Referanser
Luftskrue

**Luftskrue** har flere betydninger på norsk:
#En luftskrue tilsvarer en Arkimedes' skrue, og er en innretning i kompressorer som driver lufta ved hjelp av rotasjon, gjennom et stadig trangere løp slik at trykket øker. 
#Luftskrue er ellers betegnelse på skruer som fungerer som en slags ventil, for eksempel i form av en blandingsskrue eller tomgangsdyse i en forgasser (karburator) i en forbrenningsmotor eller for utlufting av sentralvarmeanlegg og radiatorer.
#Luftskrue er også navn på et helikopter-liknende luftfartøy som Leonardo da Vinci laget arbeidstegninger av i 1488.
#Luftskrue er dessuten en eldre betegnelse på propell, særlig på fly. Også det tilsvarende engelske *airscrew* og tyske *Luftschraube* betyr «propell».

## Se også
* Propell

## Referanser
Landau an der Isar

**Landau an der Isar** (offisielt også kalt Landau a.d.Isar) er en by i Tyskland i delstaten Bayern med rundt 13&nbsp;000 innbyggere. Byen ligger i *[[landkreis]]en* Dingolfing-Landau ved elven Isar.

## Historie

Landau ble grunnlagt i 1224 av Wittelsbach-hertugen Ludwig av Kelheim. Byen hadde vært en *Pflegamt* i mange år og hørte til Landshut *Rentamt* i kurfyrstedømmet Bayern. 

Frem til kommunereformen i Bayern og Tyskland i 1972 var Landau kreisstadt eller administrasjonssete i en egen landkreis. Under reformen ble de tidligere landsbyene Frammering, Mettenhausen, Reichersdorf og Zeholfing, i tillegg til deler av Kammern og Ganacker, slått sammen med Landau. I 1978 ble også landsbyene Nieder- og Oberhöcking innlemmet. 
## Eksterne lenker
*
Sildvik kraftverk

**Sildvik kraftverk** er et vannkraftverk ved Sildvik i Narvik kommune i Nordland fylke.

Kraftverket utnytter fallet på 620 meter fra magasinet Indre Sildvikvatnet og havnivå i Rombaken. Magasinet er oppdemmet av en 550 meter lang og 35 meter høy steinfyllingsdam og reguleres mellom 680 og 620 moh. I tillegg hentes det inn vann fra Kjubbvantet og flere mindre bekkeinntak. Nedslagsfeltet er på 100 km².

Det er installert en peltonturbin på 63 MW. Midlere årsproduksjon er på 241 GWh.

Eier er Nordkraft.

## Referanser


## Eksterne lenker
* 
* NVE vannkraftdatabase
* Nordkraft
Nygård kraftverk (Narvik)

**Nygård kraftverk (Narvik)** er et vannkraftverk i Storelva i Narvik kommune i Nordland fylke. Kraftverket ligger på nordsiden av Rombakfjorden.

Kraftverket utnytter fallet på 250 meter fra Trollvann og havnivå i Rombaken. Kraftverket  regulerer  9 magasiner med 18 dammer. De viktigste reguleringene er: Øvre og Nedre Jernvann er oppdemmet av Jernvassdammen og reguleres mellom 299 og 265 moh. Fiskelausvatnet er oppdemmet og reguleres mellom  346 og 325 moh.
Trollvatn reguleres mellom 259 og 250 m oh. Nygårdsvann reguleres mellom 259-250 moh. Sirkevann kraftverk ligger mellom Sirkevann og Nygårdsvann, og produserer energi når det tappes vann mellom disse.

Det er installert 3 vertikale francisturbiner på totalt  25 MW. Midlere årsproduksjon er på 110 GWh. Kraftverket er eid av Nordkraft, var ferdig i 1932, og ble pusset opp i 1997.

## Opprinnelig installasjon
Nygårdvassdraget ble i 1919 kjøpt av Narvik kommune for å få kraftforsyning til byen og for drift av Ofotbanen. Etter flere års forhandlinger ble det ved stortingsbeslutning først i 1930 avgjort at kraftverket skulle bygges. LKAB ga byggelån og inngikk samtidig en langsiktig kontrakt om kraftforsyning til Ofotbanen og bolagets anlegg i Narvik. 

Det ble opprinnelig satt inn to enfasegeneratorer for banestrømforsyning, hver generator var på 6,25 MVA, 5,25 kV og 15 Hz. Disse var tilknyttet hver sin peltonturbin med horisontal aksel og med to løpehjul og to stråler for hvert hjul. Det var transformatorer for opptransformering til 80 kV som var spenningen på fjernledningen som gikk langs Ofotbanen og Malmbanan. Disse generatorene gikk i samkjøring med Porjus kraftverk i Sverige som leverte kraft til Malmbanan og Ofotbanen. 

De to trefasegeneratorene for alminnelig kraftforsyning til Narvik var hver på 8,0 MVA, 4,2 kV og 50 Hz. Trefasegeneratorene ble drevet av hver sin francisturbin. Disse turbinene var i sin tid de første «høytrykk»-fransisturbiner som ble bygget i Norge. Maksimal ytelse for hele kraftstasjonen var 25 MW, årsproduksjonen var 75 GWh for trefasestrøm og 20 GWh for enfasestrøm. Det var NEBB som leverte generatorene og Kværner Brug som leverte turbinenene.

I 1970 ble Rombak omformerstasjon satt i drift og gikk i sammkjøring med Nygård kraftverk. Senere i 1972 ble så leveransen av banestrøm fra Nygård kraftverk avsluttet, og aggregatene for enfasstrøm stoppet. 

## Referanser


## Kilder
* 
* NVE vannkraftdatabase
* Nordkraft
José de Iturrigaray

Don **José Joaquín Vicente de Iturrigaray y Aróstegui** (født 1742, død 1815) var en spansk militæroffiser og visekonge av Ny-Spania fra den 4. januar 1803 til den 16. september 1808.

## Referanser


## Eksterne lenker
*
Viktor Konovalenko

**Viktor Sergejevitsj Konovalenko** (russisk: Виктор Сергеевич Коноваленко; født 11. mars 1938, død 20. februar 1996) var en russisk ishockeymålvakt.

Konevalenko ble verdensmester med Sovjetunionens ishockeylandslag åtte ganger, 1963 – 68, 1970 og 1971. Han ble olympisk mester to ganger; 1964 i Innsbruck og 1968 i Grenoble. Han ble kåret til Sovjetunionens beste spiller i 1970. Han spilte for klubblaget Torpedo Gorki (nå Torpedo Nizhny Novgorod) 1956&ndash;1972. Deres hjemmearena, Konavalenko Sportspalass, er oppkalt etter ham.

## OL-medaljer
* 1964  Innsbruck -  **Gull** i ishockey  Sovjetunionen
* 1968  Grenoble -  **Gull** i ishockey  Sovjetunionen

## VM-medaljer
* 1963  Stockholm -  **Gull** i ishockey 
* 1964  Innsbruck -  **Gull** i ishockey 
* 1965  Tammerfors -  **Gull** i ishockey 
* 1966  Ljubljana -  **Gull** i ishockey 
* 1967  Wien -  **Gull** i ishockey 
* 1968  Grenoble -  **Gull** i ishockey 
* 1970  Stockholm -  **Gull** i ishockey 
* 1971  Bern/Genève -  **Gull** i ishockey 
* 1961  Genève/Lausanne -  Bronse i ishockey 

## Referanser


## Eksterne lenker
*
Aleksandr Ragulin

**Aleksandr Pavlovitsj Ragulin** (russisk: Александр Павлович Рагулин; født 5. mai 1941 i Moskva, død 17. november 2004 samme sted) var en russisk ishockeyspiller.

Ragulin var back på Sovjetunionens landslag i ishockey og klubblaget CSKA Moskva. Han spilte 230 kamper på landslaget og scoret 26 ganger. Han ble verdensmester ti ganger, 1963 – 1971 og 1973, og olympisk mester tre ganger.

## OL-medaljer
* 1964  Innsbruck -  **Gull** i ishockey  Sovjetunionen
* 1968  Grenoble -  **Gull** i ishockey  Sovjetunionen
* 1972  Sapporo -  **Gull** i ishockey  Sovjetunionen

## VM-medaljer
* 1963  Stockholm -  **Gull** i ishockey 
* 1964  Innsbruck -  **Gull** i ishockey 
* 1965  Tammerfors -  **Gull** i ishockey 
* 1966  Ljubljana -  **Gull** i ishockey 
* 1967  Wien -  **Gull** i ishockey 
* 1968  Grenoble -  **Gull** i ishockey 
* 1969  Stockholm -  **Gull** i ishockey 
* 1970  Stockholm -  **Gull** i ishockey 
* 1971  Bern/Genève -  **Gull** i ishockey 
* 1973  Moskva -  **Gull** i ishockey 
* 1972  Praha -  Sølv i ishockey 
* 1961  Genève/Lausanne -  Bronse i ishockey 

## Referanser


## Eksterne lenker
*
Félix Berenguer de Marquina

Don **Félix Berenguer de Marquina** (født 1736, død 1826) var visekonge av Ny-Spania fra den 30. april 1800 til den 4. januar 1803. Han var også generalguvernør på Filippinene mellom 1788 og 1793.

## Referanser
Johan Borgos

**Johan Ingvald Borgos** (født 1939) er en norsk historiker, bygdebokforfatter og lærer. Han har lærerutdannelse fra lærerskolen på Nesna (1964), matematikk grunnfag i Trondheim (1969) og er cand.philol. med hovedfag i historie ved Universitetet i Tromsø (1987).

Johan Borgos har vært hovedforfatter for bygdebøker i Øksnes, Sortland og Andøy. Han har også skrevet mange lokalhistoriske artikler, hvorav de fleste er publisert i Øksnes historielags årbok Leddiken. Blant annet har han interessert seg for samisk historie i Vesterålen. Dessuten har han skrevet flere noveller, dikt, viser og limericker.

Borgos er medlem i TONO, Nordnorsk forfatterlag og Norsk faglitterær forfatter- og oversetterforening. Han ble i 2015 tildelt Kongens fortjenstmedalje for sitt arbeid som historiker og sin innsats knyttet til bevisstgjøring rundt nordnorsk kystkultur.
I 2020 fikk Borgos Språklig samlings litteraturpris for boken *Samer ved storhavet*.

## Utgivelser (utvalg)
### Faglitteratur
* *Jordens ufructbarhed och Hafsens Fischerie* (hovedoppgave) (1988)
* *Lokalt utviklingsarbeid i utkantstrøk* (sammen med Dag Arntsen) (1988)
* *Gård og slekt i Øksnes – bind I* (1990)
* *Gård og slekt i Øksnes – bind II* (1992)
* *[http://urn.nb.no/URN:NBN:no-nb_digibok_2008121504092 Gård og slekt i Øksnes – bind III]* (1997) (digitalisert av Nasjonalbiblioteket)
* *Gård og slekt i Øksnes – bind IV* (1999)
* *De er her ennå – samisk historie i Vesterålen* (hefte) (1999)
* *[[Sortland bygdebok]]. Gård og slekt. Del I* (2001)
* *Sortland bygdebok. Gård og slekt. Del II* (2005)
* *Sortland bygdebok. Gård og slekt. Del III* (2007)
* *Sortland bygdebok. Gård og slekt. Del IV* (2011)
* *Sortland bygdebok. Gård og slekt. Del V* (2012)
* *Andøy bygdebok – bind II. Gård og slekt. Del I* (2003)
* *Andøy bygdebok – bind III. Gård og slekt. Del II* (2004)
* *Andøy bygdebok – bind IV. Gård og slekt. Del III* (2008)
* *Andøy bygdebok – bind V. Gård og slekt. Del IV* (2009)
* *Andøy bygdebok – bind VI. Gård og slekt. Del V* (2010)
* *Samer ved storhavet* (2020)

### Skjønnlitteratur
* *Vendemøter* (noveller) (1998)

## Referanser


## Eksterne lenker
* Johan Borgos' hjemmeside
* Fullstendig bibliografi
* Limericker
* Dagbladet: Avslørte limerick-plagiat (11. oktober 2006)
* 
* Vesterålen Online: – Overrasket da jeg fikk beskjeden  (30. januar 2015)